Pielikums

Ogres novada pašvaldības domes

24.02.2022. sēdes lēmumam

(protokols Nr.3; 68)

**Vienošanās Nr.5**

pie līguma Nr.5-2.1/2020-218 “Skolas un sporta ēkas būvprojekta izstrāde, būvniecība un autoruzraudzība”

Ogre, *Parakstīšanas datums ir pēdējā pievienotā drošā elektroniskā*

*paraksta un tā laika zīmoga datums*

**Ogres novada pašvaldība**, reģistrācijas Nr. 90000024455, juridiskā adreses: Brīvības iela 33, Ogre, Ogres novads, LV-5001, turpmāk – Pasūtītājs, tās \_\_\_\_\_\_\_\_\_\_\_\_\_\_\_\_\_\_ personā, kura darbojas uz Pašvaldības 2021.gada 1.jūlija saistošo noteikumu Nr.12/2021 “Ogres novada pašvaldības nolikums”, no vienas puses, un

**Pilnsabiedrība "MMG"**, reģistrācijas Nr.42103100224, juridiskā adrese: Bauskas iela 147, Rīga, LV-1004, turpmāk – Būvuzņēmējs, kā vārdā rīkojas tās biedri: SIA "MONUM", reģistrācijas Nr.44103036801, kuru uz statūtu pamata pārstāv valdes locekle Sanita Lazdāne un valdes loceklis Jānis Sproģis, un SIA "MON 1", reģistrācijas Nr.40203077034, tās valdes locekļa Māra Ozoliņa personā, no otras puses,

(turpmāk tekstā katrs atsevišķi vai kopā - Puse (-s)),

ievērojot:

1. starp Pasūtītāju un Būvuzņēmēju noslēgto līguma Nr.5-2.1/2020-218 “Skolas un sporta ēkas būvprojekta izstrāde, būvniecība un autoruzraudzība” (turpmāk - Līgums) 3.5. apakšpunktu;
2. Publisko iepirkumu likuma 61.panta piektās daļas 1. un 2.punktu un tajos noteiktās robežas;
3. Iepirkumu uzraudzības biroja 2020. gada 21. decembrī apstiprināto skaidrojumu par iepirkuma līguma un vispārīgās vienošanās grozīšanu un Pasūtītāja 202\_. gada \_\_\_\_\_\_saņemto vēstuli Nr. 1-3.2;
4. Līguma izpildes laikā ir radušās Līguma izpildes grūtības, kas būtiski maina līgumsaistību līdzsvaru pušu starpā sakarā ar izpildes izmaksu pieaugumu, un par kurām Būvuzņēmējs saskaņā ar Līguma 3.6. punktu nevarēja zināt līdz piedāvājuma iesniegšanas termiņam, līdz ar to atbilstoši Līguma 3.6.punktam Puses var vienoties par Līguma cenas izmaiņām;
5. Covid-19 infekcijas izplatības dēļ radušos situāciju, un tai sekojošos ierobežojumus, kas ir pamatā būtiskam būvizmaksu pieaugumam, kuru Puses nevarēja paredzēt, bet, kas ietekmē Līguma izpildi;
6. ievērojot Centrālās statistikas pārvaldes (CSP) aprēķināto komplekso būvizmaksu indeksu (BII), kas raksturo būvdarbu izmaksu pārmaiņas noteiktā laika periodā un ietver galveno ražošanas resursu izmaksu izmaiņas (vispārējās būvniecības izmaksas, strādnieku darba samaksa, būvmateriāli, izmaksas mašīnu un mehānismu uzturēšanai un ekspluatācijai), un kurš no piedāvājuma iesniegšanas brīža 2019. gada 16. decembrī līdz šīs vienošanās parakstīšanai ir pieaudzis par 17,3%, ko normālas ekonomiskās attīstības apstākļos uz piedāvājuma iesniegšanas brīdi nevarēja prognozēt;
7. ir radušies neparedzēti apstākļi, kurus Puses nevarēja paredzēt, bet kas ietekmē Līguma izpildi un liedz Pasūtītājam nodrošināt sabiedrībai svarīga Objekta būvniecības realizāciju, tādejādi sasniedzot kopējo Līguma mērķi;
8. Puses, izrādot pretimnākšanu un savstarpējo izpratni par būtisko projekta izmaksu sadārdzinājumu, vienojas vienādās daļās uzņemties sadārdzinājuma slogu, lai kopīgās interesēs realizētu projektu, neskatoties uz izmaksu pieaugumu,

Puses noslēdz šādu vienošanos (turpmāk – Vienošanās):

1. Puses vienojas izteikt Līguma 3.6. punktu sekojošā redakcijā:

“3.6. Līguma cena visā Līguma darbības laikā nevar tikt paaugstināta sakarā ar cenu pieaugumu darbaspēka un/vai materiālu izmaksām, un citu normatīvo aktu (t.sk. nodokļu likmes vai nodokļu) izmaiņām, kas stāsies spēkā visā Līguma darbības laikā vai, kas stājušās spēkā pirms Līguma spēkā stāšanās, ja par tiem Pasūtītājs un / vai Būvuzņēmējs zināja līdz piedāvājuma iesniegšanas termiņam, vai jebkuriem citiem apstākļiem, kas varētu ietekmēt Līguma cenu.

3.6.1. Puses pārskatīs Līguma cenu, palielinot vai samazinot neapgūto Līguma cenas daļu, ja Centrālās statistikas pārvaldes (CSP) aprēķinātais komplekso būvizmaksu indekss (BII), kas raksturo nedzīvojamo būvju būvdarbu izmaksu pārmaiņas četru kalendāro mēnešu periodā, pārsniedz 5 % (pieci procenti).

3.6.2. Puses vienojas, ka Līguma ietvaros veicamo darbu piedāvājuma iesniegšanas brīža cenas tiek uzskatītas par bāzes cenām, kurām tiek piemērots bāzes cenu indekss 100. Puses vienojas piemērot bāzes cenu indeksāciju saskaņā ar CSP attiecīgā perioda rēķinātajiem būvniecības izmaksu indeksiem.

3.6.3. Pirmo indeksāciju Puses veic pēc šīs Vienošanās parakstīšanas, indeksējot uz 01.01.2022. neapgūto Līguma cenas daļu 50% apmērā no faktiskā izmaksu pieauguma.

3.6.4. Kopējais Līguma cenas pieaugums indeksācijas rezultātā nedrīkst pārsniegt 15% no līgumcenas.”

2. Pārējie Līguma noteikumi paliek spēkā nemainīgā redakcijā un ir Pusēm saistoši.

1. Vienošanās stājas spēkā ar tās abpusējas parakstīšanas brīdi un ir Līguma būtiska neatņemama sastāvdaļa.
2. Vienošanās uzrakstīta un parakstīta 2 (divos) eksemplāros latviešu valodā, katrs eksemplārs uz 2 (divām) lapām, no kuriem viens eksemplārs ir Pasūtītājam, viens – Būvuzņēmējam. Abiem Vienošanās eksemplāriem ir vienāds juridisks spēks.

**Pušu juridiskās adrese un rekvizīti**

|  |  |
| --- | --- |
| **Pasūtītājs:****Ogres novada pašvaldība** Reģ. Nr. 90000024455Valsts KaseKods: TRELLV22Konts: LV56TREL9802354051000 Izpilddirektors\_\_\_\_\_\_\_\_\_\_\_\_\_\_\_\_ | **Būvuzņēmējs:****Pilnsabiedrība "MMG"** Reģ. Nr.42103100224Juridiskā adrese: Bauskas iela 147, Rīga, LV-1004Banka: Akciju sabiedrība "Citadele banka"Konts:LV40PARX0022912100001Kods:PARXLV22SIA "MONUM"Valdes locekļi:\_\_\_\_\_\_\_\_\_\_\_\_\_\_\_\_S. Lazdāne\_\_\_\_\_\_\_\_\_\_\_\_\_\_\_\_J.SproģisSIA "MON 1"Valdes loceklis:\_\_\_\_\_\_\_\_\_\_\_\_\_\_\_\_M. Ozoliņš |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU